पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण से निपटने के लिए लॉकडाउन भले ही बढ़ा दिया गया है, लेकिन कुछ सेवाएं गुरुवार से शुरू की जा रही हैं, ताकि लोगों की जरूरतें पूरी हो सकें। संक्रमण कम होने के दावे के साथ रायपुर और दुर्ग में कुछ और श्रेणियों की दुकानें आज से शुरू हो जाएंगी। नई गाइडलाइन के मुताबिक सभी जिलों में 6 मई से गली-मोहल्लों की राशन और किराना दुकानें, पंखे-कूलर के साथ ही वाहनों की रिपेयरिंग की दुकानें खुलेंगी। लेकिन आवश्यक सेवाओं को छोड़कर इन सभी दुकानों को शाम 5 बजे तक ही खोलने की अनुमति दी गई है।
हर जिले में ये खुले
बैंक, डाकघर, कुरियर सेवाएं (ई-कॉमर्स नहीं), इलेक्ट्रीशियन / प्लंबर एसी, कूलर, सैनिटरी फिटिंग की घरेलू सेवाओं/ मरम्मत की दुकानें, पोल्ट्री, मांस, अंडा, दूध, डेयरी और डेयरी उत्पादों की दुकानें, आटा चक्की, सरकारी सभी निर्माण काम।
ये बंद ही रहेंगे
सभी 28 जिलों में बाजार, होटल और रेस्तरां, मैरिज हॉल, मॉल, क्लब, स्वीमिंग पूल, सुपर मार्केट, सभी धार्मिक स्थल, कोचिंग क्लासेस, स्कूल और कॉलेज (छात्रों के लिए), पान-सिगरेट, शराब दुकानें, टूरिस्ट स्पॉट्स , मोबाइल भोजनालयों और ढाबे खोलने अनुमति नहीं होगी। इसी तरह सेलून, पार्क, सभी प्रकार की मंडियां, जिम, सामाजिक और सामुदायिक कार्यक्रमों पर प्रतिबंध जारी रहेगा।
रायपुर-दुर्ग में ये भी छूट
स्टेशनरी, वाहन- स्कूटर, बाइक मरम्मत और पंचर की दुकानें, होटल और रेस्तरां होम डिलिवरी, निजी साइट पर निर्माण कार्य, पैकेजिंग और इससे संबंधित इकाइयां तथा कपड़े धोने की सेवाएं शुरू की जा सकेंगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hne_Deva hin_Deva hin_Deva hin_Deva hin_Deva hin_Deva zho_Hant eng_Latn